b'\n_START_ARTICLE_\nPazin\xc5\xa1tina\n_START_PARAGRAPH_\nPazin\xc5\xa1tina je zemljopisno-povijesni naziv sredi\xc5\xa1njega dijela Istre. Povr\xc5\xa1ine je oko 320 km \xc4\x8detvornih._NEWLINE_\xc4\x8cine ju Grad Pazin, op\xc4\x87ine Gra\xc4\x8di\xc5\xa1\xc4\x87e, Cerovlje, Sv. Petar u \xc5\xa0umi i Motovun. Glavno naselje u Pazin\xc5\xa1tini je Pazin. Pazin\xc5\xa1tina se prostire oko toka Pazin\xc4\x8dice i njezina ponora (Pazinska jama). Povijesno je gotovo identi\xc4\x8dnih granica s Pazinskom kne\xc5\xbeijom, osim podru\xc4\x8dja Karojbe i Motovuna._NEWLINE_Reljefno je brdovit kraj. Geolo\xc5\xa1ki ovo je kr\xc5\xa1ki reljef na vapnena\xc4\x8dkoj podlozi i crvenici ju\xc5\xbeno od Pazina (Stari Pazin, Sv. Petar u \xc5\xa0umi). Na jugoistoku je  prijelazno podru\xc4\x8dje (Lindar, Gra\xc4\x8di\xc5\xa1\xc4\x87e i Pi\xc4\x87an). Na sjeveroistoku je podru\xc4\x8dje Fojbe i Borutskoga potoka s pritocima (Novaki Pazinski, Cerovlje, Borut, Gologorica) je fli\xc5\xa1no i slijevno. Sjeverno i zapadno od Pazina (Grdoselo, Ka\xc5\xa1\xc4\x87erga, Kr\xc5\xa1ikla, Beram, Trvi\xc5\xbe, Karojba, Motovun) je brdovito fli\xc5\xa1no podru\xc4\x8dje. _NEWLINE_Biljni pokrov i klima su uglavnom kontinentalni. Na rubnim podru\xc4\x8djima na zapadu i jugozapadu je sredozemni utjecaj. _NEWLINE_Pazin\xc5\xa1tina je u zemljopisnom sredi\xc5\xa1tu Istre zbog \xc4\x8dega se na njoj kri\xc5\xbeaju sve povijesne prometnice, osobito one iz zapadne i ju\xc5\xbene Istre vodile ka zale\xc4\x91u. Pravcem od sjeveroistoka (Buze\xc5\xa1tina) ka jugu (Pulj\xc5\xa1tina) s povezala ju je \xc5\xbeeljezni\xc4\x8dka pruga. Trasa dana\xc5\xa1nje glavne cestovne prometnice istarskog poluotoka, Istarski ipsilon, ve\xc4\x87inom ide uz tu prugu, to jest njen isto\xc4\x8dni krak._NEWLINE_Va\xc5\xbene gospodarske grane su poljodjelstvo, vinogradarstvo, vo\xc4\x87arstvo. U rije\xc4\x8dnim i poto\xc4\x8dnim dolinama ekstenzivno poljodjelstvo. Razvitkom industrijske proizvodnje razvilo se peradarstvo. Glavna gospodarska sredi\xc5\xa1ta su Pazin, Katun i Trvi\xc5\xbe. Zbog kasnijeg razvitka turizma nije bilo prekomjerne gradnje. Danas na va\xc5\xbenosti dobija ruralni turizam._NEWLINE_Crkveno je zapad pripadao pore\xc4\x8dkoj biskupiji, a isto\xc4\x8dni pi\xc4\x87anskoj biskupiji. Granice su pomaknute uskla\xc4\x91ivanjem s dr\xc5\xbeavnim granicama._NEWLINE_Stanovni\xc5\xa1tvo su ve\xc4\x87inom Hrvati jo\xc5\xa1 od ranog srednjeg vijeka. Vi\xc5\xa1ekratno naseljavano novim stanovni\xc5\xa1tvom poput Buze\xc5\xa1tine. Novi stanovnici uglavnom su bili hrvatski izbjeglice pred Osmanlijama iz Bosne. Manji udio \xc4\x8dinili su doseljenici iz Italije. Usprkos djelimi\xc4\x8dnoj talijanizaciji, Pazin je bio jezgrom hrvatskog preporoda. Seoski kraj sa\xc4\x8duvao je hrvatskiduh. _NEWLINE_Nakon dvaju svjetskih ratova znatno je iselilo urbano stanovni\xc5\xa1tvo. Veliko smanjenje broja stanovnika imalo je korijene u bijegu od kolektivizacije, neima\xc5\xa1tine te \xc5\xbeelja za boljim \xc5\xbeivotom.'